Við bjóðum ykkur innilega velkomin að taka þátt í leiðsögn og spjalli næstkomandi föstudag , þann 10. Janúar kl 17 í Brautarholti 2 . Leið okkar verður svo haldið á Kárastíg 1 og við endum í Ásmundarsal kl 18.30 þar sem léttar veigar verða í boði . Hlökkum til að sjá ykkur sem flest . Í framhaldi af vinnustofu Prents og vina í Ásmundarsal , þar sem 17 listamenn unnu dagana fyrir jól að prentverkum í upplagi þá tókum við höndum saman og buðum þremur af þeim listamönnum að taka þátt í Í kring 06 . Það eru þau ; Almar Atlason , Daði Guðbjörnsson og Kristín Gunnlaugsdóttir . Þau munu sýna nokkur velvalin verk að auki þeirra verka sem þau unnu að á vinnustofunni . Almar Steinn Atlason ( f. 1992 ) er myndlistarmaður sem starfar í Reykjavík og hefur haldið fjölda sýninga víða um heim , oftast nær óboðinn . Verk Almars fást við óhlýðni , samviskubit , ofbeldi og samfélagshlutverk . Hann notar mest gjörninga , málverk og margmiðlunarinnsetningar við framsetningu verka sinna . Almar reynir að víkka rými verka sinna og teygja þau inn á óhefðbundin svæði svo sem verslunarmiðstöðvar , kommenta - kerfi og skjalageymslur opinberra stofnana og gengur þar oft þvert á mörk samfélagsins . Hann spyr opinna siðferðislegra spurninga og virkar oft einfaldur og / eða barnalegur þegar hann skoðar hluti sem öllum eru sjáanlegir en liggja þó gjarnan ósagðir líkt og í sögunni um nýju fötin keisarans . Daði ( f. 1954 ) hefur lokið námi við Myndlistaskólann í Reykjavík og Ríkisakademíunni í Amsterdam , en einnig hefur hann sveinspróf í húsgagnasmíði . Daði hefur unnið að myndlist að aðalstarfi í u.þ.b. 40 ár . Þá aðallega við màlverk , grafík , bókverk og skúlptúr . Hann hefur sýnt í öllum helstu söfnum landsins og einnig lítillega erlendis . Verk eftir Daða eru algeng á íslenskum heimilum , stofnunum og fyrirtækjum en einnig hafa þau verið fjölfölduð og birst í bókum , kortum , konfektkössum og á frímerkjum . Daði tekur stöðu í list sinni með þrá mannsins til að tengjast andanum í hjartanu og rótum sínum í tilfinningalífinu . Má segja myndirnar séu alla jafna skapaðar í sérstöku hugleiðslu - og vitundarástandi Sahaja yoga ( nirvichara samadhi ) Verk eftir Daða Guðbjörnsson Kristín Gunnlaugsdóttir er fædd 1963 á Akureyri . Hún lauk námi frá MHÍ 1987 og BA frá Accademia di Belle Arti , Flórens , Ítalíu 1995 . Hún hefur starfað við myndlist eingöngu en einnig kennt við Myndlistaskólann í Reykjavík og Listaháskóla Íslands . Í verkunum notast Kristín eingöngu við lifandi fyrirmyndir . Verk eftir Katrínu Gunnlaugsdóttur Prent og vinir ráku grafíkvinnustofu í Gryfjunni í Ásmundarsal í tengslum við jólasýninguna 2019 , sem bar heitið Ég hlakka svo til . Völdum listamönnum var boðið að vinna verk í upplagi á verkstæðinu , einn listamaður á dag fram að jólum . Verk þeirra eru sýnd í kaffihúsinu í Ásmundarsal . — — - Print and friends curated a print workshop in Gryfjan in Asmundarsalur in connection to the Christmas exhibition ‘ ‘ Ég hlakka svo til ’ ’ . A selection of artists from the show were selected to participate in the workshop , one artist a day until christmas . The outcome of the workshop is exhibited in the café in Ásmundarsalur Ásdís Sif Gunnarsdóttir Helgi Þorgils Friðjónsson Erling Klingenberg Sigurður Árni Sigurðsson Kristín Gunnlaugsdóttir Daði Guðbjörnsson Berglind Ágústsdóttir Helgi Þórsson Guðlaug Mía Eyþórsdóttir Pétur Magnússon Guðjón Ketilsson Almar Atlason Steinunn Önnudóttir Hrafnkell Sigurðsson Snorri Ásmundsson Hekla Dögg Jónsdóttir Haraldur Jónsson , borgarlistamaður